Liderul galeriei FCSB face o dezvăluire despre Tavi Popescu
Octavian Popescu (21 de ani) se află la prima echipă a lui FCSB din septembrie 2020.
Cândva ”perla” lui Gigi Becali, pe care latifundiarul din Pipera cerea nu mai puțin de 50 de milioane de euro, Tavi Popescu este acum doar o umbră a fotbalistului care impresiona la primul său sezon la FCSB.
Liderul galeriei FCSB face o dezvăluire despre Tavi Popescu
Gheorghe Mustață, liderul galeriei FCSB, a mărturisit că Tavi Popescu ar fi trebuit să se opereze din cauza unei accidentări, dar a ales să amâne intervenția chirurgicală pentru a rămâne în lotul grupării roș-albastre din acest final de sezon.
”Octavian Popescu trebuia să se opereze de mult. Noi nu prea am stat bine la capitolul U21. Dacă noi mergem pe varianta asta și nu tratăm campionatul cu seriozitate și băgăm copii de la juniori, se spune ‘A, gata, fac jocurile la alții’. Nu prea ai, în afară de ei (n.r. Radaslavescu sau Popescu), nu prea ai.
Din punctul meu de vedere, e foarte bine ce a făcut Tavi. Nu cred că trebuie să intrăm pe ideea ‘Dom’le, de ce nu pleacă’. E ok, se operează băiatul, vrea să muncească. Nu mai are niciun rost să discutăm despre cazul asta. Important este că tratăm campionatul cu serioziate”, a spus Mustață, potrivit Fanatik.
FCSB e prima în clasament cu 49 de puncte și se situează la nouă lungimi de Universitatea Craiova, ocupanta poziției secunde. Roș-albaștrii o întâlnesc sâmbătă, de la ora 20:00, pe CFR Cluj, iar la finalul meciului se va decerna trofeul Superligii României.
Cifrele lui Tavi Popescu
De când se află la prima echipă a roș-albaștrilor, Tavi Popescu a bifat 159 de apariții, a reușit să-și treacă numele pe tabela de marcaj de 21 de ori și să paseze decisiv în 22 de situații, în aproape 11 mii de minute petrecute la club.
Urmăriți SPORT.RO și pe Google News